ПРОЈЕКТНИ ЗАДАТАК И ТЕХНИЧКИ ОПИС 

Пројектовање и утискивање дренова на 8 (осам) бунара
Београдског изворишта 

ПРОЈЕКТНИ ЗАДАТАК ЗА ИЗРАДУ
ТЕХНИЧКЕ ДОКУМЕНТАЦИЈЕ И ИЗВОЂЕЊЕ РАДОВА 
НА РЕКОНСТРУКЦИЈИ РЕНИ БУНАРА, УТИСКИВАЊЕМ ДРЕНОВА 

Локације: 

1. Рени бунар 4М-Ада, Остружница. к.п. 6/4 КО Остружница
2. Рени бунар 6-Чукарица, к.п. 11658/1 КО Чукарица
3. Рени бунар 12-Ада Циганлија, Чукарица, к.п.13856/7 КО Чукарица
4. Рени бунар 60-Ледине, Сурчин к.п. 4931/27 КО Бољевац, Сурчин
5. Рени бунар 62-Ледине, Сурчин, 4931/29 и 4938/2 КО Бољевац, Сурчин
6. Рени бунар 66-Јаково, Сурчин к.п. 2987/2 КО Јаково, Сурчин
7. Рени бунар 69-Бољевци, Сурчин к.п.4931/22 КО Бољевци, Сурчин
8. Рени бунар 90-Пећинци, Купиново к.п. 2876/4 КО Купиново 

Напомена: Пројектни задатак обухвата обим радова за један бунар

1. УВОД

Бeoгрaдскo извoриштe прeдстaвљa дeo систeмa сирoвe вoдe Бeoгрaдскoг вoдoвoднoг систeмa (БВС). Извoриштe БВС-a je фoрмирaнo у aлувиjaлнoj рaвни рeкe Сaвe, у њeнoм дoњeм тoку. Прoстирe сe oд сeлa Прoгaр дo ушћa рeкe Сaвe у Дунaв, у укупнoj дужини oд oкo 50 km. Бунaримa сe зaхвaтajу пoдзeмнe вoдe из сeдимeнaтa квaртaрнe стaрoсти, прeдстaвљeних пeскoвитo-шљункoвитим кoмплeксoм сa сoчивимa и слојевима глинa, пeскoвитих глинa, муљa, кoнглoмeрaтa и пeшчaрa, прoмeнљивих грaнулoмeтриjских и филтрaциoних кaрaктeристикa и сaстaвa у плaну и прoфилу. Издaшнoст бунaрa сe нajвeћим дeлoм фoрмирa нa рaчун инфилтрације воде из реке Саве, a у нeштo мaњeм oбиму и дoтицaja из зaлeђa и инфилтрaциjoм пaдaвинa.

Експлоатација подземних вода се претежно обавља бунарима са хоризонталним дреновима (укупно 99 објекта), утиснутим у водоносну средину по методама Rannеy, Fehlmann и Preussag са модификацијама.
Анализом наменски изведених истраживања и режимских осматрања које спроводи ЈКП. „Београдски водовод и канализација“ (у даљем тексту „БВК.), утврђено је да је потенцијални капацитет ресурса, алувијалних седимената реке Саве око 5 m3/s. Капацитет изворишта данас је реда око 3 m3/s, што значи да је реална експлоатација знатно мања од остваривог капацитета. Отежано захватање подземне воде је у највећој мери последица девастације хоризонталних дренова бунара услед дугогодишње експлоатације и процеса корозије и инкрустације. 
Као редован метод одржавања бунара спроводи се регенерација бунара – филтерских делова  коју спроводи служба одржавања ЈКП. „БВК“. Извођење регенерација спроводи се механичким поступцима, према уобичајеној усвојеној методологији БВК. И поред извршених регенерација бунара, процењује се да је годишње опадање капацитета (издашности) изворишта око  100 - 120 l/s.

Сектор за развој, пројектовање и инвестиције ЈКП. „БВК“ извршио је прелиминарну анализу засновану на потребама производње, резултатима режимских осматрања, резултатима изведених регенерација, документационом геолошком материјалу из фонда постојеће документације Сектора и направио приоритетан избор бунара са хоризонталним дреновима (у даљем тексту: Рени бунар) за које је процењено да је сврсисходно извршити замену, односно уградњу нових дренова. Такође, избор бунара за утискивање се ослања на закључке претходних вишегодишњих мултидисциплинарних истраживања наведених у студији „Београдско извориште подземних вода – стање и правци развоја“ (Институт за водопривреду „Јарослав Черни“) и стеченом искуству на претходним реконструкцијама.

Наручилац је предвидео утискивање у сваком бунару минимално 5 (пет) дренова, дужине 35 метара (30 метара филтерских цеви и 5 метара пуних цеви), укупне дужине до 175 метара по бунару. 

Ефекте утискивања нових дренова и експлоатациони капацитет бунара, је предмет анализа након утискивања дренова и реализације завршног опита црпења.   

Сем повећања капацитета, предметни радови укључују и архитектонско-грађевинске радове који су усмерени на побољшање естетског изгледа надземног дела објеката. 


2. ЦИЉЕВИ И ЗАДАЦИ ИЗРАДЕ ТЕХНИЧКЕ ДОКУМЕНТАЦИЈЕ И КОНЦЕПЦИЈА ИСТРАЖИВАЊА

Имајући у виду тренд убрзаног пропадања дренова бунара и као последицу тога смањење захваћених количина подземне воде на изворишту Београдског водовода, уз тренутну финансијску ситуацију, усвојено је да концепција реконструкције бунара утискивањем нових дренова треба да буде пре свега рационално постављена и прилагођена постојећем фонду расположивих података и подлога, уз извођење неопходних додатних истражних радова. У складу са наведеним, потребно је израдити следећу излазну пројектну документацију:

1. Пројекaт примењених  инжењерско-геолошких истраживања (у даљем тексту: Пројекат истраживања),
2. Елаборат о инжењерско-геолошким условима реконструкције бунара (у даљем тексту: Елаборат),
3. Идејно решење реконструкције (у даљем тексту: Идејно решење)
4. Идејни пројекат реконструкције (у даљем тексту: Идејни пројекат)
5. Пројекат за извођење реконструкције (у даљем тексту: Пројекат за извођење)
6. План превентивних мера
7. Завршни извештај о изведеним радовима (у даљем тексту: Завршни извештај)

Основни циљ израде техничке документације је да се прикажу резулатати геолошких истраживања (протеклих и спроведених по предметном задатку), дефинише оптимално техничко решење положаја нових дренова, затим изложе ефекти реконструкције (са гледишта капацитета и естетског уређења) и дају препоруке за коришћење и одржавање објекта у фази експлоатације. 

Напред наведену документацију, израдити и предати Наручиоцу:
· У штампаном облику по 4 (четири) примерка, у тврдом повезу, изузев Идејног решења које није потребно штампати,
· У електронском облику (на CD-у) у 4 (четири) примерка (као прилог, са унутрашње стране корица сваког штампаног примерка). Текстуални део документације приказати у .doc/docx формату и .pdf формату, све табеле и графике у .xls/xlsx формату, а све ситуације и цртеже у .dwg и .pdf формату. Користити стандардне ћириличне фонтове као нпр. Times New Roman. Сва остала потребна форматирања и подешавања за штампу ускладити према упуствима Наручиоца у фази израде.

По изради техничке документације, исту доставити на преглед (прихватање) техничке документације од стране стручне службе Корисника. 

Динамика израде документације ће бити дефинисана Динамичким планом који добављач доставља по потписивању Уговора, а Наручилац одобрава. 

3. ЗАКОНСКА РЕГУЛАТИВА КОЈА СЕ ОДНОСИ НА ИЗРАДУ ДОКУМЕНТАЦИЈЕ

Документацију израдити у складу са:

1. Законом о заштити животне средине ("Сл. гласник РС", бр. 135/2004, 36/2009, 36/2009 - др. закон, 72/2009 - др. закон, 43/2011 - одлука УС, 14/2016, 76/2018, 95/2018 - др. закон и 95/2018 - др. закон)
2. Законом о планирању и изградњи ("Сл. гласник РС", бр. 72/2009, 81/2009 - испр, 64/2010 – одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023) 
3. Правилник о садржини начину и поступку израде и начину вршења контроле техничке документације према класи и намени објеката (Сл. гласник РС. бр. 96/2023)
4. Уредбом о безбедности и здрављу на раду на привременим или покретним градилиштима (Сл. гласник РС, бр. 14/2009, 95/2010, 98/2018 и 35/2023 - др. закон)
5. Правилником о условима, критеријумима и садржини пројеката за све врсте геолошких истраживања („Службени гласник РС", бр. 45 од 21. јуна 2019, 72 од 16. јула 2021.)
6. и другим подзаконским актима који произилазе из наведених закона.

У сваком конкретном случају потребно је навести важеће законе и подзаконске акте, стандарде и прописе који су примењени при изради документације.





ПОДЛОГЕ ЗА ИЗРАДУ ТЕХНИЧКЕ ДОКУМЕНТАЦИЈЕ

Наручилац је дужан да потенцијалним Понуђачима, на писмени захтев, омогући прелиминарни излазак на терен и претходно упознавање са стањем предметног објекта и његовог непосредног окружења, у циљу обезбеђења услова за потпунију припрему понуда.  

Након потписивања Уговора, Добављачу ће за потребе израде пројектне документације, на писмени захтев, бити достављено следеће:
· Потписан пројектни задатак у дигиталном облику
· Ситуациона карта са локацијом бунара, постојећих бушотина и пијезометара на анализираном делу изворишта у дигиталном облику, 
· Доступну пројектну документацију из архиве ЈКП. „БВК“ везану за предметни бунар (у штампаном облику, на реверс)
· Доступну документациону грађу из фонда расположиве документације ЈКП. „БВК“ у дигиталном облику
· Фотокопију или скениране Употребне дозволе и Грађевинске дозволе, уколико су доступне,
· Списак геодетских координата свих бушотина/пијезометара у зони предметног бунара и самог бунара у дигиталном облику,
· Податке режимских осматрања на предметном бунару и околним пијезометрима  у дигиталном облику,
· Податке о изведеним регенерацијама на предметном бунару у дигиталном облику.

Обавеза Добављача је да у име инвеститора, на основу Пуномоћја, које ће Добављачу бити достављено електронски, по потписивању уговора, обезбеди Решење којим се одобрава извођење радова из члана 145. Закона о планирању и изградњи, као и сву неопходну документацију (информација о локацији, локацијски услови, геолошке  подлоге и др.) која је потребна у поступку добијања овог Решења. Сви трошкови у поступку прибављања Решења којим се одобрава извођење радова, иду на терет Добављача.

4. САДРЖАЈ ИЗЛАЗНЕ ДОКУМЕНТАЦИЈЕ

Пројекaт примењених инжењерско-геолошких истраживања и Елаборат о инжењерско-геолошким условима реконструкције бунара израдити у складу са Правилником о условима, критеријумима и садржини пројеката за све врсте геолошких истраживања („Службени гласник РС", бр. 45 од 21. јуна 2019, 72 од 16. јула 2021.) и Правилником о садржини Пројеката геолошких истраживања и Елабората о резултатима геолошких истраживања (Сл.гласник РС, 51/96 и 45/2019 – др. Правилник). 
Ова документација се израђује у складу са прописима, стандардима и правилима струке.

Обавеза Добављача је да о сопственом трошку обезбеди позитиван извештај техничке контроле на Пројекат примењених инжењерско-геолошких истраживања.

За потребе израде Елабората, Пројектом истраживања је потребно предвидети, а потом и извести следеће:

· Анализу, реинтерпретацију и синтезу постојеће геолошке документације од интереса за предметни задатак,
· Геолошко рекогносцирање ширег подручја предметног бунара.
· Припрему локације за приступ опреме за извођење истраживања.
· Истражно бушење 5 бушотина до коте дна бунарског шахта. Две бушотине избушити до подине водоносне средине. Бушење Ø 146 (мин. пречника Ø 116) изводити машински, ротационо са континуалним језгровањем, уз употребу чисте воде као радног флуида. Пројектом предвидети прелиминарни просторни распоред истражних бушотина, док ће се коначни просторни положај микролокација будућих пијезометарских бушотина утврдити у договору са Наручиоцем, пре почетка извођења, на основу реалног стања на терену.
· Геолошко картирање језгра целом дужином бушења.
· Узорковање језгра за гранулометријске анализе. Предвидети узимање, паковање и транспорт до 10 узорака по бушотини. Узорке узети при свакој промени средине. У зони дренова (2 m изнад и 2 m испод), седимент узорковати из сваког метра.
· Уградња PVC пијезометарске конструкције Ø75mm са таложником дужине 1m, водопријемним делом дужине 3m, ситом и засипом од кварцног гранулата. У интервалу 0-2m уградити глинени тампон у простор између конструкције и зида бушотине, како би се спречио продор површинских вода у конструкцију.
· Испирање пијезометра потапајућом бунарском пумпом или air-liftom до избистрења, а не мање од 2 часа по објекту.
· Уградња и обележавање заштитног надземног дела пијезометра по стандарду ЈКП. „БВК“. Заштитни део пијезометра треба да буде конструисан тако да спречи продор површинских вода у конструкцију. Из тог разлога пијезометре је потребно опремити и обезбедити адекватним бетонским блоком и пијезометарском капом. Такав бетонски блок има димензије 0,50m x 0,50m и уграђен је у интервалу од -0,20m до +0,10m бушења. У средини бетонског блока налази се заштитна метална цев минимално Ø 150mm, дужине 1.0m, уграђена у интервалу од -0,20m до +0,80m бушења. Простор између заштитне металне цеви и надфилтерске PVC цеви испунити бетоном. На врх пијезометра уградити  заштитну металну пијезометарску капу са системом за закључавање и завареном кружном металном алком/прстеном на унутрашњој страни капе. Обележавање, у складу са Пројектом истраживања, извршити и на заштитној металној цеви и на бетонском блоку.
· Узорковање и транспорт узорка подземне воде из сваког пијезометра за физичко-хемијску анализу и микробиолошку анализу са санитарног аспекта. Узорковање врши лаборант из ангажоване акредитоване лабораторије.
· Узорковање и транспорт узорака подземне воде из новоизграђених пијезометра за микробиолошке анализе према БАРТ технологији. Узорковање врши лаборант из ангажоване акредитоване лабораторије.
· In-situ мерења електропроводљивости, температуре, pH вредности, раствореног кисеоника и редокс потенцијала у сваком пијезометру. Испитивање врши лаборант из ангажоване акредитоване лабораторије, мултипараметарском сондом, на лицу места.
· Мерење нивоа подземних вода – једна кампања, 
· Лабораторијске анализе гранулометријског састава на узорцима тла. Анализе се раде у акредитованој геомеханичкој лабораторији по SRPS EN ISO 17892-4:2017.
· Лабораторијске физичко-хемијске анализе подземне воде у следећем обиму:
Температура воде, рН−вредност, садржај кисеоника, оксидо−редукциони потенцијал воде, електропроводљивост, мутноћа, амонијак, нитрати, нитрити, угљен−диоксид, алкалитет, бикарбонати,  карбонати, ортофосфати, укупни фосфор, хлориди, укупна тврдоћа, Ca, Mg, сулфати, водоник−сулфид, потрошња KMnO4, укупни органски угљеник (ТОС), силикати, двовалентно гвожђе Fe(II), укупно гвожђе, В, Pb, Zn, Fe, Mn, Al, Cr, Cd, Cu, As, Ni. Физичко-хемијске анализе се раде у акредитованој лабораторији.
· Лабораторијске микробиолошке анализе према БАРТ технологији уз идентификацију микробиолошке активности гвожђевитих бактерија IRB−BART, сулфат редукујућих бактерија SRB−BART, слуз продукујућих бактерија SLYMЕ−BART, денитрификационих бактерија DEN−BART, хетеротрофних аеробних бактерија HAB−BART и псеудомонас бактерија FLOR-BART. Предвиђени обим BART испитивања је 6 тестова (IRB, SRB, SLYME, DEN, HAB и FLOR) на по 1 узорку подземне воде из 3 одабрана пијезометара. Микробиолошка анализа са санитарног аспекта из свих пијезометра изведених по предметном задатку.
· Геодетско снимање пијезометарских бушотина изведених по предметном задатку,

Елаборат о инжењерско-геолошким условима реконструкције бунара, треба да садржи детаљан приказ и анализу свих изведених истраживања предвиђених Пројектом истраживања. Елаборат израдити уз уважавање свих резултата геолошких истраживања изведених на предметном простору и његовој ближој околини, допунских истражних радова који су урађени за потребе решавања постављене проблематике, као и метода савремене геолошке науке и метода других сродних научних геолошких дисциплина.

Уважавајући резултате анализе изведених истраживања у закључку Елабората је потребно навести следеће: 
· Одабир адекватне методе утискивања и формирања прифилтерске зоне око нових дренова (Ranney, Preussag или Fehlmann метода).
· Број дренова. Укупан минималан број новопројектованих дренова дефинисан је у уводном делу Пројектног задатка од стране Наручиоца.
· Предлог дужине и просторног положаја сваког новопројектованог дрена (приказати графички). Укупна минимална дужина новопројектованих дренова дефинисана је у уводном делу Пројектног задатка од стране Наручиоца. Предвидети уградњу пуних (слепих) цеви у првих 5m дрена. 
· Предлог једне или више кота на којој ће се утискивати нови дренови.
· Предлог конструктивних карактеристика новопројектованих дренова (величине отвора и пречника).
· Предлог капацитета црпења за потребе извођења теста црпења бунара.

Елаборат треба да садржи и:
-	Аналитички анализирани очекивани (процењени) капацитет бунара за предложено решење за период трајања гарантног рока за изведене радове. Узети у обзир физичко-хемијске и микробилошке процесе који произилазе из изведених анализа по предметном задатку. Приказати анализу максималних дозвољених протицаја по дрену и збирно, са аспекта филтрационе стабилности. 

Идејно решење, Идејни пројекат и Пројекат за извођење, израдити у складу са важећим Законом о планирању и изградњи ("Сл.гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/23) и Правилником о садржини начину и поступку израде и начину вршења контроле техничке документације према класи и намени објеката (Сл. гласник РС. бр. 96/2023). Ова документација се израђује у складу са прописима, стандардима и правилима струке.

Изради Техничке документације претходи:
· Проспекција објеката,
· Геодетско снимање терена са израдом КТП.
· Реализација геолошких истраживања по Пројекту геолошких истраживања, 

Техничком документацијом потребно је обухватити следеће:
· Припремне радове на локацији, у циљу формирања градилишта.
· Припремне радове у објекту, који претходе утискивању нових дренова на предвиђеној коти, који обухватају: уградњу муљних пумпи за евакуацију воде у фази извођења, постављање електричне расвете, чишћење муља, седиментног талога и заостале опреме из бунарског шахта, демонтажу и одношење постојеће опреме из шахте бунара, постављање уређаја за вентилацију, постављање радне платформе, монтажу хидрауличке пресе за утискивање дренова, постављање опреме за пробијање зида бунара и уградњу фазонских комада и др.
· Радове на утискивању и формирању дренова, разради и испирању свих нових дренова и околне прифилтерске зоне и то:
· Утискивање и формирање дренова и околне прифилтерске зоне у складу са закључцима из Елабората.
· Уградњу квалитетних дренажних (филтерских и пуних цеви) искључиво од нерђајућег челика – прохрома одговарајућег квалитета, са сертификатом тј. потврдом о квалитету од самог произвођача цеви.
· Испирање и разраду новопројектованих дренова бунара до избистрења. Разраду вршити брзопотезним затварачем, а испирање млазницом Woma пумпе. У току испирања и разраде вршити сталну контролу седимента у узорку воде, запреминском методом. Време испирања и разраде може бити и дуже од предвиђеног, уз консултације са  представником Наручиоца. Евакуацију употребљене воде и материјала вршити у складу са прописима.
· Уградња адекватних затварача (са редукцијом на Ф комад) и вретена затварача са пратећом опремом на сваком изведеном дрену.
· Затварање (блиндирање) старих дотрајалих дренова.

· Архитектонско-грађевински радове на уређењу надземног дела рени бунара (машинске сале, затварачнице и екстеријера), обухватају:
· Снимање постојећег стања рени бунара
· Замену подне облоге на оба нивоа и уградњу подлоге отпорне на удар, 
· Санацију оштећених бетонских површина репаратурним малтером
· Замену металних покривки на поду у оба нивоа, покривкама од нерђајућег челика, 
· Кречење (фарбање) комплетног ентеријера 
· Замену дотрајалих елемената на кровним површинама (олука, хидроизолације, опшивки, свих слојева равног крова и др.)
· Замену дотрајалих и оштећених прозора и врата. Радионичке цртеже и детаље уградње доставити Надзору на сагласност. Застакљење вршити двоструким термопан прозорским стаклом
· Чишћење, поправка и бојење фасадних површина 
· Замену сигурносних пењалица у шахти бунара, пењалицама од нерђајућег челика – инокса, дужине ~ 25m. 
· Уређење или замена дотрајалих електро инсталација.

· Након завршетка радова на утискивању и формирању дренова, разради и испирању, обавити снимање подводном камером ради контроле квалитета уградње, стања, хоризонталности и дужине изведених дренова. Снимање се обавезно обавља у присуству представника Наручиоца, тј. Надзора. Након снимаља, снимак обрадити и приложити уз дигиталну верзију Завршног извештаја. Камера мора да буде опремљена за подводно снимање, са опцијом за регистровање дужине изведених дренова на снимку. 

Упоредо са снимањем подводном камером, извршити снимање надморске/релативне коте или висине хидростатичког притиска/стуба воде изнад камере, ради контроле евентуалних девијација у односу на пројектовану осу дрена, које су настале при извођењу. Резултате снимања приказати графички у Завршном извештају.

· Набавка и уградња адекватног ултразвучног мерача протока DN200/PN10 са:
- сигнал конвектором
 - кабловима дужине до 30 m 
 - сондама у IP68 мех. заштити
 - трансмитером у IP67 мех. заштити
 - једним аналогним излазом
 - једаним импулсним излазом
 - напајањем 230 V
 - класе А тачности до 2% 
 - опсегом мерења: очекивани проток након утискивања нових дренова

· Тестирање бунара црпењем са 3 капацитета црпења, у трајању од минимално 7 дана, у циљу верификације квалитета и ефеката изведених радова.  Осматрање нивоа подземне воде вршити континуално, уз помоћ „дајвер“-а у бунару и у минимално 3 изабрана пијезометара. Након завршетка црпења пратити повратак нивоа у бунару и минимално 3 изабрана пијезометра у минималном трајњу од 24 h. Резултате осматрања приказати графички у Завршном извештају. Опрему за тестирање бунара обезбеђује Добављач или применом опреме ЈКП. „БВК“ о чему одлучује стручна служба ЈКП. „БВК“ и Наручилац.

· Физичко-хемијску и бактерилошку анализу В - обима узорка воде из бунара. Узорковање подземне воде извршити пред крај тестирања бунара, у складу са стандардним процедурама за ову врсту послова. Физичко-хемијска и бактериолошка анализа се ради у акредитованој лабораторији. Узорковање врши лаборант из ангажоване акредитоване лабораторије. Анализе се врше према Правилнику о хигијенској исправности воде за пиће (Сл. Лист СРЈ,  бр. 42/98 и 44/99 и „Службени гласник РС“, број 28/2019)

· Ликвидацију градилишта и довођење локације бунара у стање приближно стању пре реализације радова, тј. у стање прихватљиво Наручиоцу и Кориснику ЈКП. „БВК“. У случају да током извођења радова доће до слегања тла у зони обухваћеној радовима, по потреби предвидети и нивелисање насталих  депресија природним материјалом  

У пројектној документацији предвидети стриктно придржавање прописаних мера заштите животне средине. У свим фазама извођења, применити мере заштите животне средине, пошто се радови изводе у зони непосредне санитарне заштите изворишта. 

План превентивних мера израдити према Уредби о безбедности и здрављу на раду на привременим или покретним градилиштима (Сл. гласник РС, бр. 14/2009, 95/2010, 98/2018 и 35/2023 – др. закон), у коме треба предвидети све законски прописане мере заштите (безбедности) на раду за ову врсту активности. 

Завршни извештај није законски дефинисана форма и израђује се искључиво на захтев и по препорукама Наручиоца. Завршни извештај треба да садржи следеће: 

· Детаљни приказ са коментаром свих изведених радова предвиђених Пројектом за извођење по стандарду који је усвојен од стране Наручиоца.
· Графичке прилоге који обухватају: прегледну карту 1:10000, КТП 1:1000 са положајем подземних инсталација, прегледну ситуацију са положајем старих и нових дренова, хоризонтални и вертикални приказ положаја старих и нових дренова, техничке карактеристике сваког појединачног новог дрена.
· Одговарајуће сертификате, атесте, декларације, решења и упутства која се односе на уграђену опрему и материјале, треба приложити у документационом делу.
· Техничке карактеристике пумпе.
· Снимке дренова након испирања и разраде. 
· Резултате мерења количине седимента у току испирања и разраде.
· Графички приказане евентуалне девијације дренова у односу на пројектовану осу дрена (у плану и профилу).
· Анализу резултата тестирања бунара применом метода адекватних за бунаре са хоризонталним дреновима.
· Резултате физичко-хемијске и бактериолошке анализе воде из бунара („В“ обима).
· У закључку дати препоруку режима рада бунара у фази експлоатације и начина и динамике одржавања бунара.
· У закључку дати препоруку мера унапређења заштите бунара и зоне непосредне санитарне заштите око бунара у фази експлоатације.
· Завршни извештај мора бити прихваћен од стране Комисије за преглед техничке документације Наручиоца. 

Завршни извештај мора бити прихваћен од стране Комисије за преглед техничке документације Наручиоца.


5. ПРЕГЛЕД РАДОВА ПО ПРОЈЕКТНОЈ ДОКУМЕНТАЦИЈИ

Радови обухватају:
1. Реализација геолошких истраживања, по обиму датом у Пројекту примењених инжењерско-геолошких истраживања
2. Припремне радове на локацији,
3. Припремне радове у објекту,
4. Израда катастарско-топографског плана,
5. Степ-тест у укупном трајању од 12 сати (3Qx3 сата + 3 сата повратак нивоа) у организацији Извођача радова, са опремом Извођача радова или ЈКП. „БВК“.
6. Радове на утискивању и формирању дренова, разради и испирању 
7. Радове на уређењу надземног дела рени бунара 
8. Инспекција стања хидромашинске опреме предметног рени бунара – снимање подводном камером ради контроле квалитета уградње, стања, хоризонталности и  дужине изведених дренова.
9. Набавку и уградњу адекватног ултразвучног мерача протока
10. Физичко-хемијску и бактерилошку анализу В – обима
11. Тестирање бунара након утискивања дренова
12. Ликвидацију градилишта

Сви радови се изводе у складу са Локацијским условима, Решењем  којим се одобрава извођење радова из члана 145 (Законом о планирању и изградњи) од стране надлежног градског секретаријата и Пројектом за извођење, обзиром да се ради о реконструкцији постојећег објекта.


6. ДОДАТНЕ НАПОМЕНЕ

Услуге израде пројектне документације обухватају све наведено у поглављу 2, укључујући и истраживања, испитивања, осматрања и мерења који се наменски раде у циљу израде документације. 

Радови обухватају наведено у поглављу 5.

